
CAN O GLOD I 
J. M. PHILLIPS, Ysw., M.D., M.R.C.S., 
Meddyg, Taŵach. 


Mae nyddu cerdd deilwng a'i gollwng i gyd, 

I sylw cymdeithas, yn addas o hyd ; 

Ein hawen a edrych fod gwrthrych y cân, 

Yn hawlio cerdd dillyn, a'r delyn ar dân ; 

Ein PHILLIPS hawddgaraf, siriolaf mewn swydd, 
O'n calon dderchafwn, anrhegwn yn rhwydd, 

A molawd, wr addien, mae'n llawen mewn llwydd. 
Mawrygwn swydd Benfro, am Gymro mor gu, 
Yn feddyg rhagorol, a llesol i'r llu, 

I'w urddo'n wr graddiol mae'r doniol “ M.D.” 


Yn galed llafuriodd, a neidiodd ef, nes 

Gwir haeddu y graddiad, o “M.R.C.9.” 

Ei deitlau a brofant wybodaeth ei ben, 

Mae'n glod i ni'n ddilys trwy'r hoff Ynys Wen ; 
Fe deimla'n hardaloedd 'i alluoedd yn llawn, 


Trwy'r cyffyr meddygol rhagorol a gawn, -[ddawas- 


I'n gwella'n iach beunydd, gwna ddefnydd o'i 
Ein harwr arddengys yn hysbys ei hedd, 

Pan fyddo ef i ni yn gweini'n mhob gwedd, 

Er cadw yn ddiwyd ein bywyd o'r bedd. 


Fe'i ceir a'i holl egni 1 loni'r tylawd, 

A thrinia eu cleisiau a'u briwiau fel brawd ; 
Rhai gynt fu'n gystuddiol sy'n wrol ac iach, 

A'i molant a'u doniau trwy barthau'r Taibach, 
Pan welwyd y Geri yn glynu ei gledd, 

Mewn tyner fynwesau, dros ddyddiau'n ddihedd, 
Gan daflu ei ddegau dan farau y bedd ; 

Ein PHILLIPS oedd ffyddlon a thirion wrth raid, 
A dygodd ugeiniau o boenau dibaid, 


Gan enill clod calon rhai blinion o'i blaid. 


Ar hen iaith y Bryniau yn ddiau fe ddyd, 
Er gwaethaf y Saeson, ei galon i gyd ; 

Yr hen Gymraeg burlan yn llydan a llawn, 
Bob amser o'i fynwes yn gynes a gawn ; 

Er yfed dysgeidiaeth yn helaeth o hyd, 

A rhoddi ymveledd i'n bonedd, da'u byd, 
Ein harwr sydd 1 ni'n wladgarwr i gyd. 
Mae'n hynod haelionus a gweddus i'r gwan, 
Fel gwron dyngarol rhinweddol ei ran, 

Lle byddo'n gwr siriol, dymunol yw'r man. 


Cefnoca'n llenyddiaeth bur helaeth ei bri, 
Yn hyn mae'n boneddwr yn noddwr i ni; 








Ei galon a'i logell sy'n cymhell, er cael 
Ein hardal heb arbed, i yfed yn hael, 
O ffrydiau gwybodaeth, lân odiaeth o hyd, 


| I'n derchu'n llenorion twymgalon i gyd, 


A. bod yn ddiraprith er bendith i'r byd. 
Mae'n feddyg i'n moesau yn ddiau a'i ddawn, 


| Pur foddion o'i feddwl digwmwl a gawn, 


Trwy'n PHILLIPS odidog, galluog wellhawn. 


Fe ddringodd rhai tlodion, yn fawrion i fysg, 
Boneddwyr cyfoethog, godidog eu dysg ; 

'R hen gapel lle'u magwyd, adawyd, a hwy 
Ymegilient heb orphwys, i eglwys y plwy' ; 
Ond, ParrLrps hawddgarol, rhagorol a gawn, 


| Yn derbyn o faeth Ymneillduaeth a'i dawn, 


A'I galon fawr drosti yn llosgi yn llawn. 
O'i safle, 'n boneddwr sydd garwr y gwir, 
Cydwybod sydd ganddo, yn tanio trwy'n tir, 


| Mae'n ddyn egwyddorol a swynol i'n sir. 


| Hir einioes o rinwedd, dan nodded y ne', 
I'r anwyl wr hynaws, medd lliaws y lle ; 


Gwnaed Iesu bendigaid ei enaid yn iach, 


| Yn Noddfa boed iddo, pan beidio'r Taibach ; 
| Meddianed amynedd hyd ddiwedd ei ddydd, 


A chaffed ddoethineb, a rhwydd-deb yn rhydd, 
Er gwella rhai clwyfus, dirboenus tra bydd ; 


'Nol euroes o ymdrech, mewn traserch, aed trwy 


| Niwl angeu, i wynfyd, heb glefyd neu glwy', 


I foli heb ddiffyg wir FEDDYG sydd fwy. 
HEN OFYDD O LAN AFAN, 


IR AWRLAIS. 


Rhagorol siriol amserydd—yw glwys 
Hen gloc y gwaith efydd ; 
Heb ei anog â beunydd ; 
Cywrain ddarn, coron ei ddydd. [BRONWEN. 


IR MWG. 


Anmhuredd y mwg marwol—sy'n arwain 
Pwys ochain pesychol ; 

Fe lyn i ladd dyn a dol 
Ag anianawd gwenwynol. 


PR DIOGYN. 
Diau agwedd y Diogyn—welir 
Mae'n waelaf segurddyn ; 
Âr hyd ei fywyd ni fyn 
Weithio—yr haner noethyn, [IAGo, 


[DorLunus. 


WILLIAMS, (DIWEDDAR LEYSHON), ARGRAFFYDD, PENYBONT-AR-0GWY. 





